Boland Landbouskool - OMSENDBRIEF 23 VAN 2019
OMSENDBRIEF 23 VAN 2019
Die skool is tans besig met 'n ondersoek na dwelmgebruik, meer spesifiek dagga, deur 'n klein groepie van ons leerders. Dit is 'n sensitiewe aangeleentheid wat met die grootste omsigtigheid en verantwoordelikheid hanteer moet word deur almal wat betrokke is by die skool.
Die ontkenning van die probleem sal geen positiewe uitkoms hê vir enige party nie en dus neem ek die vrymoedigheid om u as ouers daaroor in te lig.
Dit sal nie moontlik wees om van die skool se kant af te weet wie almal wel dwelms gebruik nie, maar waar ons wel bewus is daarvan, gaan ons optree volgens die bepalings van die SA Skolewet in hierdie verband.
Die skool se gedragskode, wat gebaseer is op die bostaande wet, bepaal die volgende:
die besit, gebruik, verhandeling of sigbare bewys van narkotiese of ongemagtigde dwelms insluitend toestelle wat gebruik word om ongemagtigde dwelms te gebruik, tabak- en elektroniese sigarette, alkohol en bedwelmende middels van enige aard;
Dit is in uitsonderlike gevalle waar leerlinge by die skool begin het om dwelmmiddels te gebruik. Ons ondervinding is dat, as hulle dit hier gebruik, hulle dit reeds voorheen by partytjies of vriende of ouerhuise gebruik het.
Leerders is goed ingelig oor hoe die verskillende toetse vir die gebruik van dwelmmiddels werk en wat jy kan doen om die uitslae van die toetse te beïnvloed.
Ongelukkig is dwelmmiddels, en veral dagga, vryelik beskikbaar.
Ons is baie bekommerd hieroor en wees verseker dat ons as skool hierdie hartseer saak met die grootste erns en dringendheid hanteer.
Moedig jul kinders aan om hul vriende reg te kies. Moedig hul aan om diegene wat hul skuldig maak aan die rook van dagga of enige ander dwelm gebruik, te rapporteer aan die onderwysers sodat daar dringend en daadwerklik teen sulke leerders opgetree kan word. Nie net soseer om hul te straf nie, maar om hulle te help.
Ons het u as ouer, maar ook elke seun, se samewerking in hierdie verband nodig.
Vir meer inligting lees gerus die onderstaande artikel van 'n ma wat die effek van dagga in haar seun se lewe ervaar het:
MNR BOLAND : 6 AUGUSTUS
Kaartjies sal vanaf Vrydag 19 Julie beskikbaar wees en dit kan net by Lucia gekoop word. Geen besprekings word gemaak nie en geen kaartjies is by die deure beskikbaar nie. Lizanne Ferreira
MANNEDINEE : 6 AUGUSTUS
Die Dinsdagaand voor Interskole vind ons jaarlikse mannedinee in die Boland Sentrum plaas. Drag is netjies informeel en die tyd is 18:30 vir 19:00. Ons is baie bly om aan te kondig dat Hawies Fourie, die nuut aangestelde afrigter van die Cheetahs wat in die PRO 14-kompetisie speel, vanjaar ons gasspreker sal wees. Daar is ook 'n wynveiling waar bottels wyn met rugbyspanfoto's van die spanne wat interskole speel, opgeveil word. Die Interskole Gholfspan en Interskole Krieketspan se bottels word ook opgeveil.
DAMESAAND : 6 AUGUSTUS
'n Heerlike 3-gang maaltyd word by Domaine Brahms deur die OOV aangebied. Die tema is Boeremeisie. Koste beloop R280.00 per persoon. Kaartjies kan gekoop word by Mineke Fourie 082 528 4055 of by die snoepie tydens ons tuiswedstryd teen Paul Roos. Geen kaartjies kan ongelukkig uitgehou word nie.
BOLAND LANDBOU ONDERSTEUNERSBOND
Elke graad 11-leerder moet asseblief R400 in die skoolfondsrekening inbetaal. Gebruik asseblief u seun se naam as verwysing. Lizanne Ferreira
MATRIEKS: PROGRAM VIR LAASTE TWEE WEKE VAN SKOOL
Die WKOD vereis dat alle matriekleerders tot en met 15 Oktober 2019 in die skool sal wees ten einde maksimum onderrigtyd te verseker.
As gevolg hiervan moes ons die volgende aanpassings aan ons jaarprogram maak.
Skool heropen: 1 Oktober (Alle leerders.)
Matriekafskeid: 4 Oktober
(Tydens 1 - 4 Oktober sal die Septembervraestelle met die matrieks gedurende skooltyd behandel word.)
Matrieks Lenteskool: 7 - 10 Oktober (Gedurende en na skool volgens beskikbaarheid van aanbieders.)
NSS-eksamen: Vergadering vir alle matrieks asook Matriek saalfunksie: 11 Oktober
Normale skooldae: 14 - 15 Oktober
Bloktyd vir matrieks begin: 16 Oktober
BOLAND LANDBOU vs HJS
Iain de Villiers
Sport, Akademie en Kultuur
SPANBRAAIE (nie A spanne nie)
RESERVAAT, WONINGS, PLAAS
Spelers en Afrigters (formeel)
GHOLFSPELERS VERTREK NA RIVERSDAL
BUSSE MET RUGBYSPELERS VERTREK NA RIVERSDAL
OAKDALE LANDBOU SPORTGRONDE
Die ouers wat self Riversdal toe gaan, kan hul seun saamneem na afloop van Donderdag se rugbyoefeninge. Die seuns kan ook by ouers of vriende slaap. Daar is wel slaapplek in Oakdale se koshuise vir die seuns wat nie saam met hul ouers of vriende kan gaan nie. Daar is ook skoolvervoer na Riversdal vir die wat nie met eie vervoer op Vrydag 9 Augustus gaan nie. Ons doen 'n beroep op al ons seuns om teenwoordig te wees. Geen seun sal Vrydag in ons koshuis agterbly nie. Etes in ons koshuis sal eers vanaf Saterdagaand bedien word.
Indien u van u seun se vriende, wat nie vervoer het nie, wil saamneem, is dit reg. Dié seun se ouers moet net vir my laat weet. Dieselfde met die terugry. Johan Moolman